POUŽITE MASKU
Profesionáli vedia, prečo používajú pleťové masky. Pretože pomáhajú! V prípade akéhokoľvek problému (dehydratácia, škvrnky, mdlá pleť), si vyberte masku, ktorá je vhodná pre vašu pleť. Naneste ju podľa pokynov. A pozor! Počas čakania zvyčajných 10-15 minút, si pustite relaxačnú hudbu a zapáľte sviečky. Atmosféra je prvoradá.
DOVIDENIA MASKA…AHOJ, HORÚCI UTERÁK!
Na väčšine návštev spa zažijete ošetrenie horúcim uterákom pre otvorenie pórov a dôkladné čistenie pleti. Je to ľahké, pretože uterák doma ľahko nájdete! Po nanesení masky namočte mäkký, bavlnený uterák do vody, mierne ho vyžmýkajte a odstráňte masku z tváre. Voila – máte sviežu pleť na mnoho dní!
PONORTE SA DO SPRCHY
Pre prebudenie pokožky a zlepšenie prietoku krvi nie je nič lepšie ako teplá sprcha, po ktorej nasleduje studená. Po teplej a studenej sprche si nezabudnite dopriať 3-5 minút neutrálnej teploty, aby ste vrátili svoje telo opäť do normálu.
DOPRAJTE SVOJIM OČIAM LÁSKYPLNÚ STAROSTLIVOSŤ
Myslíte si, že jedine uhorky dokážu upokojiť vaše unavené oči? Porozmýšľajte znova. Priložte si na oči zadnú časť vychladenej lyžice a pridajte im iskru. Následne si naneste na jemnú pleť očí očný krém.
OMLADNITE POČAS RELAXÁCIE
Keď vaša pleť začne starnúť, jej štruktúra a odtieň sa prirodzene menia, čo je spôsobené rozpadom kolagénu a elastínu. Pre spevnenie pleti naneste pleťové sérum, ktoré obsahuje kofeín alebo protivráskový retinol.
DOMÁCA MANIKÚRA A PEDIKÚRA
Kľúčom k skvelej domácej manikúre a pedikúre je mať poruke správne produkty. Ubezpečte sa, že máte tieto produkty: odlakovač nechtov (dokonalý pre prípravu nechtov), pemzu (na odstránenie zatvrdnutej kože), pilník a leštičku na nechty (na vyhladenie povrchu), zmäkčujúci krém na nechtovú kožtičku (pre starostlivosť navyše) a samozrejme perfektný odtieň laku na nechty.